b"\n_START_ARTICLE_\nIcosim\n_START_PARAGRAPH_\nIcosim era una col\xc3\xb2nia comercial fen\xc3\xadcia fundada el segle IV aC, situada al nord-oest d'\xc3\x80frica, banyada pel Mar Mediterrani. L'any 146 aC va ser annexionada a l'Imperi Rom\xc3\xa0 i va passar a denominar-se Icosium. Fou colonia romana i l'emperador Vespasi\xc3\xa0 li va atorgar el dret llat\xc3\xad. Els bisbes d'Icosium apareixen en documents fins a finals del segle V._NEWLINE_Es correspon amb l'actual ciutat d'Alger, capital d'Alg\xc3\xa8ria. L'extensi\xc3\xb3 de l'antiga Icosium era b\xc3\xa0sicament la que ocupa ara el barri mariner. L'actual carrer Rue de la Marine segueix el cam\xc3\xad dels antics carrers romans. Hi havia cementiris romans prop de Bab El-Oued i Bab Azoun."